**Ассалому алайкум қадрли юртдошлар!**

Ўзбекистон Республикаси Давлат солиқ қўмитаси ҳузуридаги Кадастр агентлигининг бугунги брифингимиз Кадастр соҳасига оид қонунчилик ҳужжатларидаги ўзгаришлар ва уларнинг ижроси хусусида бўлиб ўтади.

**Дастлаб,** 2021 йил 14 июлдаЎзбекистон Республикасининг  **“Лицензиялаш, рухсат бериш ва хабардор қилиш тартиб-таомиллари тўғрисида”**ги 701-сон Қонуни **қабул қилинди.**

Ушбу Қонун **8 боб** ва **67 моддадан** иборат бўлиб,

**Қонун билан Давлат солиқ қўмитаси хузуридаги Кадастр агентлигига бир қанча ваколатлар белгиланди.**

Қонуннинг 2-иловасига асосан Геодезия ва картография ишларини амалга оширилиши учун рухсат этиш хусусиятига эга ҳужжатларни олиш талаб этиладиган фаолият турлари:

* **Геодезия ва картография ишларини амалга ошириш учун геодезия ва картография ишларини рўйхатга олиш тўғрисида қарорни бериш;**
* **Махфий картография материалларини кўпайтириш учун рухсатнома бериш;**
* **Ўзбекистон Республикаси ҳудудида картография материалларини нашр қилиш ва тарқатиш учун рухсатнома бериш;**
* **Махфий картография ва геодезия материалларини бериш учун рухсатнома бериш.**

Қонунга кўра Кадастр агентлиги томонидан рухсат бериш ва хабардор қилиш талаблари ҳамда шартларига риоя этилиши устидан **давлат назорати** амалга оширилади.

Геодезия ва картография фаолияти йўналишида рухсат бериш ва хабардор қилиш тартиб-таомиллари соҳасидаги ҳуқуқбузарликлар учун юридик ва жисмоний шахслар қонунга мувофиқ жиноий ва (ёки) маъмурий жавобгарликка тортилиши белгиланган.

Юридик шахсларга солинадиган жарималар миқдори қуйидагича этиб белгиланди:

* **Геодезия ва картография ишларини рўйхатга олиш тўғрисидаги тартиб-таомилни бузганлик учун БҲМнинг 100 бараваригача;**
* **Махфий картография материалларини кўпайтириш учун рухсатнома олиш тартиб-таомилни бузганлик учун БҲМнинг 150 бараваригача;**
* **Ўзбекистон Республикаси ҳудудида картография материалларини нашр қилиш ва/ёки тарқатиш учун рухсатнома олиш тартиб-таомилни бузганлик учун БҲМнинг 100 бараваригача;**
* **Махфий картография ва геодезия материалларини (маълумотларини) бериш учун рухсатнома олиш тартиб-таомилни бузганлик учун БҲМнинг 150 бараваригача жарима қилиш белгиланди.**

2021 йил 23 июлидаЎзбекистон Республикасининг **“Фазовий маълумотлар тўғрисида”ги** 702-сон Қонуни қабул қилинди.

Қонун **5 та боб** ва **25 та моддадан** иборат.

Бугунги кунда иқтисодиётнинг барча соҳаларида рақамлаштириш ва инновацион ахборот-коммуникация технологияларидан фойдаланиб географик ахборот тизимлари ва веб-порталлар шакллантирилмоқда ҳамда улар ёрдамида аҳолига ва тадбиркорлик субъектларига давлат хизматлари ва бошқа турдаги хизматлар кўрсатилмоқда.

Жумладан, навигация хариталари, геопорталлар, интернет веб-сервисларнинг маълумотлар базаси фазовий маълумотлардан ташкил топган.

**Мазкур Қонунда:**

- Фазовий маълумотлар соҳасидаги **қонунчилик** ва қонуннинг **асосий мақсади**, **асосий тушунчалари,** **Фазовий маълумотларни яратишнинг асосий принциплари** кўрсатиб ўтилган.

- **Фазовий маълумотлар соҳасидаги давлат сиёсатининг асосий йўналишлари ва соҳани амалга оширувчи ваколатли органлар**, Ўзбекистон Республикаси Вазирлар Маҳкамаси, Кадастр агентлиги – махсус ваколатли давлат органи, Мудофаа вазирлиги, вазирлик ва идоралар ҳамда маҳаллий ҳокимликларнинг вазифалари ва ваколатлари белгиланган;

**Қонуннинг 25-модда** Қонун расмий эълон қилинган кундан эътиборан уч ой ўтгач яъни 23 октябрь санасида кучга кириши белгиланган.

Ўзбекистон Республикасининг 2021 йил 16 августдаги **“Ер участкаларини ажратиш ва улардан фойдаланиш, шунингдек ерларни ҳисобга олиш ва давлат ер кадастрини юритиш тизими такомиллаштирилиши муносабати билан Ўзбекистон Республикасининг айрим қонун ҳужжатларига ўзгартиш ва қўшимчалар киритиш тўғрисида”**ги  **ЎРҚ-708-сон** Қонуни билан “Ер кодекси”нинг **28 та** моддасига ўзгартириш ва қўшимчалар киритилди, **7 та** янги модда киритилди ва **3 та** модда чиқариб ташланди.

“Жиноят кодекси”га янги модда киритилиб, унда суғориладиган ер участкасига ёки унинг бир қисмига бўлган ҳуқуқни сотиш ёхуд қонунга хилоф равишда бошқача тарзда ўзга шахсга бериб юбориш ҳолатларига нисбатан тўғридан тўғри жиноий жавобгарликка тортиш белгилаб берилди.

Шунингдек, “Маъмурий жавобгарлик тўғрисидаги кодекси”нинг **17 та** моддасига ўзгартириш ва қўшимчалар киритилди ва **1 та** янги модда киритилди.

Ўзбекистон Республикаси Ер кодексига

**83 1- моддаси янги киритилган бўлиб, унда**

ер участкаларидан мақсадли фойдаланмаслик, ер участкаларини ажаратиш, улардан фойдаланиш ҳамда уларни муҳофаза қилиш устидан давлат назоратини амалга ошириб боришда ер участкаларига бўлган ҳуқуқларни давлат рўйхатидан ўтказишни амалга оширмасликка, ўзбошимчалик билан ер участкаларини эгаллаб олишга ёки уларнинг чегараларини ўзгартиришга, ерларнинг тоифасидан қатъий назар барча турдаги бино-иншоотларни ўзбошимчалик билан қуришга йўл қўймаслик устидан давлат назоратини амалга ошириш хўжалик юритувчи субъектлар фаолиятини текшириш ҳисобланмаслиги;

Давлат органлари, ташкилотлари ва мансабдор шахслардан сўралган ахборотларни махсус ваколатли органга беш иш кунида тақдим этиш лозимлиги белгилаб берилди.

Кейинги маълумотимиз Ўзбекистон Республикаси Президентининг **2021 йил 8 июндаги ПФ-6243-сон** Фармони ижроси юзасидан амалга оширилган ишлар тўғрисида.

Ер участкаларини ўзбошимчалик билан эгаллаб олиш ҳолатларини аниқлаш ва бартараф этиш бўйичаАгентликнинг ер ва кадастр назорати инспекторлари томонидан олиб борилган хатлов ишлари натижасида жорий йилнинг 1 сентябрь холатига республика бўйича жами **13 551 та** ҳолатда **2 332,7 гектар** ер майдонлари ўзбошимчалик билан эгаллаб олинганлиги аниқланди.

Жумладан,

**7 323 та** *(646,2 гектар)* ҳолатдауй-жой қуриш,

**3 655 та** *(246 гектар)* ҳолатда нотурар жой қуриш,

**1 820 та** *(663,7 гектар)* ҳолатдатоморқа сифатида фойдаланиш,

**59 та** *(269,1 гектар)* ҳолатдабалиқ ҳовузларини қуриш,

**121 та** *(13,9 гектар)* ҳолатда тупроқ карьер қилиш ҳамда

**573 та** *(493,7 гектар)* ҳолатда бошқа мақсадларда ўзбошимчалик билан эгаллаб олинган.

Аниқланган ер қонун бузилиш ҳолатларини бартараф этиш ва уларга нисбатан чоралар кўриш мақсадида:

**12 167 та** ер қонун бузилишини содир этган шахсларга огоҳлантириш хатлари юборилиб, шундан, **2 128 таси** *(560,3 гектар)* бартараф этилган.

ер қонун бузилиш ҳолатларини бартараф этиш юзасидан туман (шаҳар) ҳокимликларига **7 962 та** *(1 349,2 гектар)* тақдимномалар киритилди.

ҳуқуқбузарларга нисбатан қонуний чора кўриш учун **4 754 та**                                *(1013,3 гектар)* ҳолат юзасидан прокуратура органларига маълумотлар тақдим этилиб, ҳозирги кунда бартараф этиш чоралари кўрилмоқда.

Шунингдек, тадбиркорлик ва шаҳарсозлик фаолиятини амалга ошириш учун ер участкаларини электрон онлайн-аукцион орқали реализация қилиш тартибига асосан ваколатли идоралар билан келишиш учун 2021 йил январь-август ойларида **жами  41 192 та** **1 338 гектар** ер участкалари “YERELEKTRON” ахборот тизимига киритилган.

Ваколатли идоралар билан келишилган **10 888 та** ер участкалари аукцион савдоларига чиқарилган бўлиб, шундан **5 665 таси** (394 гектар) аукцион савдосида сотилган бўлса, 1 сентябрь ҳолатига **17 439 таси** (997 гектар) аукцион савдо майдончасида реализация қилиш жараёнида.